Onsmaaklikheid van Maxiwol voerkorrels | Landbou
Onsmaaklikheid van Maxiwol voerkorrels
Ek het 'n maand gelede vir my boerbokooie begin Maxiwolkorrels voer, maar hulle stel glad nie belang om dit te eet nie. Die korrels het baie growwe korrels sout in en na ek daaraan geproe het kon ek verstaan hoekom. Dit is erg souterig. Is dit normaal vir die korrels om soveel sout in te hê of is daar dalk 'n ander rede dat hulle dit nie wil eet nie?
Voermol voeg sowat 12% sout by die korrels. Dit is om die voer daarvan prakties moontlik te maak. Die sout veroorsaak dat dominante diere nie te gulsig vreet nie en sodoende ander diere ook 'n kans gee om hul regmatige deel te vreet.
'n Verdere rede vir die sout is om te veroorsaak dat diere klein hoeveelhede meer gereeld per dag vreet. Die aanbevole inname van die Maxiwol Produksiekorrels is tussen 150g/skaap/dag vir onderhoud tot 500g/dag vir lakterende ooie.